ขาใหญ่ขายหุ้น POST ออก “สุทธิเกียรติ จิราธิวัฒน์” นั่งผู้ถือหุ้นใหญ่อันดับ 1 แทน
"สุทธิเกียรติ จิราธิวัฒน์" เข้าเก็บหุ้น POST เพิ่มอีก 5.5% รวมถือ 24.72% ส่งผลให้ขึ้นเป็นผู้ถือหุ้นใหญ่อันดับ 1 ของ POST
24 มิ.ย. 2558

ผู้สื่อข่าวรายงานว่า วานนี้ (23 มิ.ย.58) นาย สุทธิเกียรติ จิราธิวัฒน์ ได้เข้าซื้อหุ้นบริษัท โพสต์ พับลิชชิง จำกัด (มหาชน) หรือ POST จำนวน 5.5% จำนวนหลักทรัพย์ภายหลังการได้มาคิดเป็น 24.72% ของสิทธิออกเสียงทั้งหมดของกิจการ โดยการเข้าซื้อหุ้นในครั้งนี้ส่งผลให้ นาย สุทธิเกียรติ ขึ้นเป็นผู้ถือหุ้นใหญ่อันดับ 1 ใน POST
ขณะเดียวกัน เมื่อวันที่ 19 มิ.ย.58 SOUTH CHINA MORNING POST PUBLISHERS ผู้ถือหุ้นใหญ่อันดับ 1 ของ POST ได้ขายหุ้นออกจำนวน 2.82% และจำนวนหลักทรัพย์ภายหลังการจำหน่ายคิดเป็น 18.45% ของสิทธิออกเสียงทั้งหมดของกิจการ
ภาพรวมข้อมูลผู้ถือหุ้น ณ วันที่ 18/03/2558 
อนึ่ง นาย สุทธิเกียรติ จิราธิวัฒน์ เป็น 1 ในกลุ่มผู้ถือหุ้นใหญ่ในบริษัท โรงแรมเซ็นทรัลพลาซา จำกัด (มหาชน) หรือ CENTEL ถือหุ้นอยู่จำนวน 32,293,176 หรือ 2.39%
ข้อมูล ตลท.